《弹乌》
宋代·刘攽

夷羿射赤日，霍然落天衢。独成万世名，皆曰摧九乌。

逼仄慨时俗，臂射妨四禺。谁能雏鷇间，计校死与枯。

孰谓党频频，莫黑相为徒。何用知雌雄，攫肉争欢呼。

控弦非百钧，投丸匪明珠。弃捐不俟时，讵比墉隼诛。

矫翼似知机，回空如改图。但使庭户清，何必残尔躯。

念无网罗祸，宁当怨除驱。吾庐正深沈，嘉木多桐梧。

萋萋映朝阳，会待鸾鹓雏。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。